ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญพ.ศ. 2559----------------------------------------------------- โดยที่เป็นการสมควรปรับปรุงระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญเพื่อให้การบริหารงานบุคคลเกี่ยวกับลูกจ้างของสํานักงานศาลรัฐธรรมนูญ เป็นไปด้วยความเรียบร้อยและมีประสิทธิภาพ อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญพ.ศ. 2559"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้คณะตุลาการศาลรัฐธรรมนูญมีอํานาจตีความ และวินิจฉัยปัญหาเกี่ยวกับการปฏิบัติตามระเบียบนี้ข้อ ๔ ให้ยกเลิก (1) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ พ.ศ. 2542 (2) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 2) พ.ศ. 2543 (3) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 3) พ.ศ. 2545 (4) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 4) พ.ศ. 2546 (5) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 5) พ.ศ. 2547 (6) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 6) พ.ศ. 2549ข้อ ๕ ในระเบียบนี้ "สํานักงาน" หมายความว่า สํานักงานศาลรัฐธรรมนูญ "เลขาธิการ" หมายความว่า เลขาธิการสํานักงานศาลรัฐธรรมนูญ "คณะกรรมการ" หมายความว่า คณะกรรมการสรรหาคัดเลือกและบริหารงานบุคคลเกี่ยวกับลูกจ้างของสํานักงาน "ลูกจ้าง" หมายความว่า บุคลากรประเภทลูกจ้างประจําและลูกจ้างชั่วคราวของสํานักงานศาลรัฐธรรมนูญ "ลูกจ้างประจํา" หมายความว่า บุคลากรประเภทที่ได้รับการบรรจุและแต่งตั้งเป็นลูกจ้างประจําที่จ้างจากเงินงบประมาณรายจ่ายของสํานักงาน เพื่อปฏิบัติงานที่มีลักษณะประจําโดยไม่มีกําหนดเวลา "ลูกจ้างชั่วคราว" หมายความว่า บุคลากรประเภทที่ได้รับการบรรจุและแต่งตั้งเป็นลูกจ้างชั่วคราวที่จ้างจากเงินงบประมาณรายจ่ายของสํานักงาน เพื่อปฏิบัติงานที่มีลักษณะชั่วคราวเป็นรายเดือนและมีกําหนดเวลาจ้าง แต่ทั้งนี้ ระยะเวลาการจ้างต้องไม่เกินปีงบประมาณหมวด ๑ คณะกรรมการสรรหาคัดเลือกและบริหารงานบุคคลเกี่ยวกับลูกจ้างของสํานักงาน----------------------------------------ข้อ ๖ ให้เลขาธิการมีอํานาจแต่งตั้งคณะกรรมการคณะหนึ่ง เรียกว่า "คณะกรรมการสรรหาคัดเลือกและบริหารงานบุคคลเกี่ยวกับลูกจ้างของสํานักงาน" จํานวนไม่เกิน 11 คน ประกอบด้วยรองเลขาธิการที่กํากับดูแลด้านการบริหารงานบุคคล เป็นประธานกรรมการ ผู้ทรงคุณวุฒิที่เลขาธิการมอบหมายเป็นรองประธานกรรมการ ข้าราชการสํานักงานผู้ดํารงตําแหน่งที่ปรึกษา รองเลขาธิการผู้ทรงคุณวุฒิ ผู้เชี่ยวชาญ ผู้อํานวยการสํานัก หรือผู้อํานวยการกลุ่มงานที่ดํารงตําแหน่งหัวหน้าส่วนราชการภายใน เป็นกรรมการ โดยให้ผู้อํานวยการกลุ่มงานที่รับผิดชอบด้านการบริหารงานบุคคลเป็นเลขานุการ คณะกรรมการตามวรรคหนึ่งมีอํานาจหน้าที่ปฏิบัติการตามระเบียบนี้และโดยเฉพาะให้มีอํานาจและหน้าที่ ดังต่อไปนี้ (1) การบริหารงานบุคคลเกี่ยวกับลูกจ้าง (2) กําหนดหลักเกณฑ์และวิธีการสรรหาและคัดเลือกบุคคลเพื่อบรรจุและแต่งตั้งเป็นลูกจ้าง (3) สรรหาและคัดเลือกบุคคลตามหลักเกณฑ์และวิธีการที่กําหนดไว้ใน (2) เพื่อประโยชน์ในการบรรจุและแต่งตั้ง รวมทั้งการจ้าง (4) แต่งตั้งคณะอนุกรรมการเพื่อทําการใด ๆ อันอยู่ในอํานาจหน้าที่ของคณะกรรมการ (5) ปฏิบัติงานอื่นตามที่ได้รับมอบหมายจากคณะตุลาการศาลรัฐธรรมนูญข้อ ๗ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุม ในการประชุมถ้าประธานไม่อยู่ในที่ประชุม หรือไม่สามารถปฏิบัติหน้าที่ได้ ให้รองประธานเป็นประธานในที่ประชุม ถ้าประธานและรองประธานไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งทําหน้าที่เป็นประธาน การวินิจฉัยชี้ขาดให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒ ลูกจ้างของสํานักงานศาลรัฐธรรมนูญ----------------------------------------ข้อ ๘ ลูกจ้างของสํานักงานศาลรัฐธรรมนูญมีสองประเภท ดังต่อไปนี้ (1) ลูกจ้างประจํา (2) ลูกจ้างชั่วคราวข้อ ๙ สํานักงานจะมีลูกจ้างจํานวนเท่าใด อยู่ในกลุ่มงานใด และจะต้องใช้คุณสมบัติเฉพาะตําแหน่งใดให้คณะกรรมการกําหนด โดยคํานึงถึงลักษณะหน้าที่ความรับผิดชอบ และปริมาณของงานข้อ ๑๐ ผู้ที่จะได้รับการบรรจุเป็นลูกจ้าง จะต้องมีคุณสมบัติและไม่มีลักษณะต้องห้ามดังต่อไปนี้ (1) มีสัญชาติไทย (2) มีอายุตามที่คณะกรรมการกําหนด แต่ต้องไม่ต่ํากว่า 18 ปีบริบูรณ์ และไม่เกิน60 ปีบริบูรณ์ (3) ไม่เป็นกรรมการหรือเจ้าหน้าที่ในพรรคการเมือง (4) ไม่เป็นข้าราชการซึ่งมีตําแหน่งหรือเงินเดือนประจํา พนักงานหรือลูกจ้างของหน่วยงานของรัฐหรือรัฐวิสาหกิจ หรือของราชการส่วนท้องถิ่น หรือเป็นเจ้าหน้าที่อื่นของรัฐ (5) ไม่เป็นบุคคลล้มละลาย (6) ไม่เป็นผู้มีความประพฤติเสื่อมเสียหรือบกพร่องในศีลธรรมอันดี (7) ไม่เป็นคนไร้ความสามารถ หรือสติฟั่นเฟือนไม่สมประกอบ หรือมีกายหรือจิตใจไม่เหมาะสมที่จะปฏิบัติหน้าที่ได้ (8) ไม่เป็นผู้อยู่ระหว่างถูกพักงาน พักราชการ หรือสั่งให้หยุดงานเป็นการชั่วคราวในลักษณะเดียวกันกับพักงาน หรือพักราชการ (9) ไม่เป็นผู้เคยได้รับโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาท หรือความผิดลหุโทษ (10) ไม่เป็นผู้เคยถูกลงโทษ ไล่ออก ปลดออก หรือให้ออกจากราชการ รัฐวิสาหกิจหรือหน่วยงานอื่นของรัฐ เพราะกระทําผิดวินัย (11) ไม่เป็นผู้เคยถูกสั่งให้ออกจากราชการตามกฎหมายว่าด้วยระเบียบข้าราชการพลเรือนกรณีหย่อนความสามารถ บกพร่องในหน้าที่หรือประพฤติตนไม่เหมาะสม หรือกรณีมีมลทินหรือมัวหมองในกรณีที่ถูกสอบสวน ในกรณีที่มีเหตุผลและความจําเป็นเพื่อประโยชน์ของสํานักงาน อาจจ้างลูกจ้างที่ขาดคุณสมบัติตาม (1) หรือ (2) ได้ โดยได้รับความเห็นชอบจากคณะตุลาการศาลรัฐธรรมนูญหมวด ๓ การบรรจุและแต่งตั้ง การจ้าง และการจัดทําและรักษาทะเบียนประวัติ---------------------------------------------------ข้อ ๑๑ การบรรจุและแต่งตั้งบุคคลเป็นลูกจ้างประจําให้ดําเนินการบรรจุและแต่งตั้งจากผู้ที่ผ่านกระบวนการสรรหาและคัดเลือกตามที่คณะกรรมการกําหนด เว้นแต่เป็นกรณีการโอนลูกจ้างประจําของส่วนราชการตามข้อ 12ข้อ ๑๒ การโอนลูกจ้างประจํา ของส่วนราชการอื่นมาดํา รงตําแหน่งลูกจ้างประจําในสํานักงานอาจทําได้เมื่อผู้มีอํานาจสั่งบรรจุของส่วนราชการนั้นกับเลขาธิการได้ตกลงยินยอมในการโอนนั้นทั้งนี้ การแต่งตั้งให้ดํารงตําแหน่งในระดับใดและรับค่าจ้างอัตราใด ให้เป็นไปตามหลักเกณฑ์และวิธีการที่คณะกรรมการตามข้อ 6 กําหนดข้อ ๑๓ ให้เลขาธิการเป็นผู้มีอํานาจบรรจุและแต่งตั้ง สั่งจ้างลูกจ้างทุกตําแหน่งผู้ได้รับการแต่งตั้งจากผู้ผ่านกระบวนการสรรหาคัดเลือก ซึ่งมิใช่การโอนตามข้อ 12 ต้องผ่านการทดลองการปฏิบัติงานตามหลักเกณฑ์และวิธีการตามที่คณะกรรมการกําหนดข้อ ๑๔ ให้สํานักงานออกบัตรประจําตัวให้กับลูกจ้างชั่วคราวตามแบบที่สํานักงานกําหนดข้อ ๑๕ ให้สํานักงานมีอํานาจหน้าที่เกี่ยวกับการจัดทําและรักษาทะเบียนประวัติของลูกจ้างหมวด ๔ วันเวลาทํางาน และการลาหยุดราชการ---------------------------------------------------------ข้อ ๑๖ วันเวลาทํางาน วันหยุดราชการตามประเพณี วันหยุดราชการประจําปี และการลาหยุดราชการของลูกจ้างของสํานักงาน ให้เป็นไปตามระเบียบของทางราชการและมติคณะรัฐมนตรีโดยอนุโลม การอนุญาตการลาให้เป็นอํานาจของเลขาธิการหรือผู้ซึ่งได้รับมอบหมายหมวด ๕ เงินเดือน ค่าตอบแทนเป็นรายเดือน ประโยชน์ตอบแทนอื่น สวัสดิการและการสงเคราะห์อื่น---------------------------------------------------------ข้อ ๑๗ อัตราเงินเดือน การให้ได้รับเงินเดือนและประโยชน์ตอบแทนอื่นของลูกจ้างประจําหรือลูกจ้างชั่วคราวให้เป็นไปดังเช่นลูกจ้างประจําหรือลูกจ้างชั่วคราวของส่วนราชการ และให้นําระเบียบเกี่ยวกับสวัสดิการการสงเคราะห์อื่นและประโยชน์เกื้อกูลของลูกจ้างของส่วนราชการมาใช้บังคับกับลูกจ้างประจําหรือลูกจ้างชั่วคราวโดยอนุโลม แล้วแต่กรณี และให้มีสิทธิได้รับค่าตอบแทนพิเศษตามที่กําหนดโดยระเบียบศาลรัฐธรรมนูญ รวมทั้งให้ได้รับค่าใช้จ่าย ซึ่งเป็นค่าเครื่องแบบสํานักงานหมวด ๖ เครื่องแบบและการแต่งกาย------------------------------------------------ข้อ ๑๘ การแต่งกายของลูกจ้างชาย ให้ใช้ชุดพระราชทาน ชุดซาฟารีสีเข้ม หรือชุดสุภาพสวมถุงเท้า รองเท้าหุ้มส้น หรือตามที่สํานักงานกําหนด การแต่งกายของลูกจ้างหญิง ให้ใช้ชุดสุภาพ หรือตามที่สํานักงานกําหนดหมวด ๗ วินัย และการรักษาวินัย---------------------------------------------------ข้อ ๑๙ วินัยการรักษาวินัยและการดําเนินการทางวินัยของลูกจ้าง ให้นําระเบียบกระทรวงการคลังว่าด้วยลูกจ้างประจําของส่วนราชการมาใช้บังคับโดยอนุโลมข้อ ๒๐ ลูกจ้างต้องปฏิบัติตามนโยบาย คําสั่ง กฎ ระเบียบ ข้อกําหนด ข้อบังคับประกาศ และแบบธรรมเนียมของศาลรัฐธรรมนูญหมวด ๘ การออกจากงาน การร้องทุกข์ และการอุทธรณ์-------------------------------------------------ข้อ ๒๑ การออกจากงาน การร้องทุกข์ และการอุทธรณ์ของลูกจ้าง ให้เป็นไปตามระเบียบกระทรวงการคลังว่าด้วยลูกจ้างประจําของส่วนราชการโดยอนุโลม โดยให้คณะอนุกรรมการข้าราชการสํานักงานศาลรัฐธรรมนูญ (อ.กศร.) ตามระเบียบศาลรัฐธรรมนูญว่าด้วยการบริหารงานบุคคลเป็นผู้พิจารณาวินิจฉัยการร้องทุกข์ และการอุทธรณ์ของลูกจ้างผู้มีอํานาจลงนาม - ประกาศ ณ วันที่ 28 พฤศจิกายน พ.ศ. 2559 นุรักษ์ มาประณีต ประธานศาลรัฐธรรมนูญ